ประกาศกระทรวงสาธารณสุขเรื่องกำหนดหลักเกณฑ์วิธีการ และเงื่อนไข ในการได้มาซึ่งผู้เชี่ยวชาญ องค์กรผู้เชี่ยวชาญหน่วยงานของรัฐหรือองค์กรเอกชนทั้งในประเทศและต่างประเทศเพื่อทำหน้าที่ในการประเมินเอกสารทางวิชาการผลิตภัณฑ์เครื่องสำอางพ.ศ.๒๕๖๑ โดยที่เป็นการสมควรกำหนดหลักเกณฑ์วิธีการ และเงื่อนไข ในการได้มาซึ่งผู้เชี่ยวชาญองค์กรผู้เชี่ยวชาญ หน่วยงานของรัฐหรือองค์กรเอกชนทั้งในประเทศและต่างประเทศ เพื่อทำหน้าที่ในการประเมินเอกสารทางวิชาการผลิตภัณฑ์เครื่องสำอางเพื่อประกอบการพิจารณาอนุญาตให้เกิดความคล่องตัวและมีประสิทธิภาพมากยิ่งขึ้นอาศัยอำนาจตามความในข้อ๒ ข้อ ๔ (๑) และข้อ ๔ วรรคสาม ของคำสั่งหัวหน้าคณะรักษาความสงบแห่งชาติ ที่๗๗/๒๕๕๙ เรื่อง การเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพลงวันที่ ๒๗ ธันวาคม พ.ศ. ๒๕๕๙ รัฐมนตรีว่าการกระทรวงสาธารณสุขโดยคำแนะนำของคณะกรรมการเครื่องสำอางในการประชุมครั้งที่ ๓/๒๕๖๐ เมื่อวันที่ ๒๕ เมษายน ๒๕๖๐ จึงได้ออกประกาศไว้ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้ผู้เชี่ยวชาญหมายความว่า บุคคลธรรมดาที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตผลิตภัณฑ์เครื่องสำอางองค์กรผู้เชี่ยวชาญหมายความว่า นิติบุคคล หรือองค์กร หรือสภาวิชาชีพตามกฎหมายว่าด้วยการนั้นที่ได้รับการขึ้นบัญชีจากสำนักงานคณะกรรมการอาหารและยา เพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตผลิตภัณฑ์เครื่องสำอางหน่วยงานของรัฐหมายความว่า ส่วนราชการ รัฐวิสาหกิจ องค์การมหาชน มหาวิทยาลัยในกำกับของรัฐและหน่วยงานอื่นของรัฐ รวมทั้งสถาบันภายใต้มูลนิธิที่จัดตั้งโดยส่วนราชการที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตผลิตภัณฑ์เครื่องสำอางองค์กรเอกชนหมายความว่า นิติบุคคลที่ไม่ใช่หน่วยงานของรัฐ ที่จัดตั้งขึ้นตามประมวลกฎหมายแพ่งและพาณิชย์สถาบันการศึกษาเอกชนตามกฎหมายว่าด้วยสถาบันอุดมศึกษาเอกชนที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตผลิตภัณฑ์เครื่องสำอางเลขาธิการหมายความว่า เลขาธิการคณะกรรมการอาหารและยาสำนักงานหมายความว่า สำนักงานคณะกรรมการอาหารและยาข้อ ๓ กำหนดให้ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชนทำหน้าที่ในการประเมินเอกสารทางวิชาการ เพื่อนำผลมาประกอบกระบวนการพิจารณาอนุญาตในด้านต่างๆ ดังนี้(๑)คุณภาพ มาตรฐาน สรรพคุณ หรือเทคโนโลยีเกี่ยวกับผลิตภัณฑ์เครื่องสำอาง(๒)ประเมินความปลอดภัยของผลิตภัณฑ์เครื่องสำอาง(๓)ประเมินเอกสารทางวิชาการอื่นตามที่กระทรวงสาธารณสุขประกาศกำหนดหมวด๑คุณสมบัติมาตรฐาน หน้าที่ ความรับผิดชอบ และเงื่อนไขการดำเนินงานของผู้เชี่ยวชาญ ส่วนที่๑คุณสมบัติของผู้เชี่ยวชาญ ข้อ ๔ ผู้เชี่ยวชาญต้องมีคุณสมบัติ ดังต่อไปนี้(๑)มีคุณสมบัติอย่างหนึ่งอย่างใดดังนี้(ก)เป็นนักวิชาการ หรือผู้เชี่ยวชาญ หรือผู้เชี่ยวชาญในองค์กรผู้เชี่ยวชาญหน่วยงานของรัฐหรือองค์กรเอกชน(ข) เป็นนักวิชาการหรือผู้เชี่ยวชาญที่ได้รับการยอมรับในระดับชาติหรือนานาชาติ(ค)เคยได้รับการแต่งตั้งเป็นผู้ทรงคุณวุฒิในคณะกรรมการเครื่องสาอาง(ง)เคยได้รับการแต่งตั้งเป็นอนุกรรมการด้านเครื่องสำอางตามคำสั่งคณะกรรมการเครื่องสำอาง(จ)เคยเป็นผู้ที่สำนักงานขอความเห็นทางวิชาการเพื่อประกอบการพิจารณาอนุญาตเกี่ยวกับผลิตภัณฑ์เครื่องสำอาง(ฉ)เป็นนักวิชาการหรือผู้เชี่ยวชาญที่มีความรู้ ความเชี่ยวชาญ ในทุกสาขาวิชาที่อาจใช้ในกระบวนการพิจารณาอนุญาตเกี่ยวกับผลิตภัณฑ์เครื่องสำอาง(๒)เป็นผู้ที่สำเร็จการศึกษาในระดับปริญญาตรีมาแล้วมากกว่าสิบปี หรือปริญญาโทมากกว่าห้าปีหรือปริญญาเอกมากกว่าสามปีในสาขาวิชาชีพต่าง ๆ เช่น แพทยศาสตร์ ทันตแพทยศาสตร์ เภสัชศาสตร์วิทยาศาสตร์เคมี วิทยาศาสตร์เครื่องสำอาง วิทยาศาสตร์สุขภาพหรือวิทยาศาสตร์อื่นที่เกี่ยวข้องกับผลิตภัณฑ์สุขภาพวิศวกรรมศาสตร์ เทคโนโลยีทางเครื่องสำอาง หรือสาขาอื่นที่เกี่ยวข้องตามที่สำนักงานให้ความเห็นชอบเป็นกรณีไป(๓)มีความรู้ ความเชี่ยวชาญ ความชำนาญ ในสาขาที่ขอขึ้นบัญชีโดยมีประสบการณ์ทำงานในสาขาที่ขอขึ้นบัญชีเป็นจำนวนปีมากกว่ากึ่งหนึ่งของระยะเวลาที่สำเร็จการศึกษามาแล้วในแต่ละระดับการศึกษาข้างต้นหรือมีผลงานศึกษาวิจัยหรือผลงานวิชาการในสาขาที่เกี่ยวข้องที่เป็นที่ยอมรับส่วนที่๒มาตรฐานหน้าที่ ความรับผิดชอบ และเงื่อนไขการดำเนินงานของผู้เชี่ยวชาญ ข้อ ๕ ผู้เชี่ยวชาญต้องมีมาตรฐาน หน้าที่ความรับผิดชอบ และเงื่อนไขการดำเนินงาน ดังต่อไปนี้(๑)พิจารณา ตรวจสอบ ประเมินเอกสารทางวิชาการตามหลักวิชาการ บนพื้นฐานข้อมูลและหลักฐานทางวิทยาศาสตร์(๒)ปฏิบัติตามหลักเกณฑ์ วิธีการ และเงื่อนไขการประเมินเอกสารทางวิชาการที่สำนักงานประกาศกำหนด(๓)จัดทำรายงานผลการประเมินเอกสารทางวิชาการและส่งมอบให้สำนักงานภายในระยะเวลาที่กำหนด(๔)มีความเป็นกลางและไม่มีส่วนได้ส่วนเสีย ทั้งโดยทางตรงหรือทางอ้อม หรือมีความสัมพันธ์กับองค์กรหน่วยงาน หรือผู้ประกอบการในเรื่องที่พิจารณา(๕) แสดงความไม่มีส่วนได้ส่วนเสียหรือความเกี่ยวข้องกับผู้ยื่นคำขอประเมินเอกสารทางวิชาการทุกครั้งที่ทำการประเมินทั้งนี้ หากผู้เชี่ยวชาญเคยทำหน้าที่หรือเป็นที่ปรึกษาหรือให้บริการทางวิชาการแก่ผู้ยื่นคำขอประเมินเอกสารทางวิชาการผู้เชี่ยวชาญต้องไม่ประเมินเอกสารทางวิชาการของผู้ยื่นคำขอประเมินรายนั้นและแจ้งให้สำนักงานทราบพร้อมทั้งส่งเอกสารทางวิชาการและเอกสารที่เกี่ยวข้องกับการประเมินทั้งหมดคืนให้สำนักงาน(๖)รักษาความลับของข้อมูลที่ได้รับและลงนามเพื่อแสดงเจตจำนงในการรักษาความลับและต้องไม่เปิดเผยข้อมูลที่เกี่ยวข้องกับการประเมินเอกสารทางวิชาการให้แก่บุคคลที่สามหมวด๒คุณสมบัติมาตรฐาน หน้าที่ ความรับผิดชอบ และเงื่อนไขการดำเนินงานขององค์กรผู้เชี่ยวชาญหน่วยงานของรัฐ หรือองค์กรเอกชน ส่วนที่๑คุณสมบัติขององค์กรผู้เชี่ยวชาญหน่วยงานของรัฐ หรือองค์กรเอกชน ข้อ ๖ องค์กรผู้เชี่ยวชาญ หน่วยงานของรัฐหรือองค์กรเอกชน ต้องมีคุณสมบัติ ดังต่อไปนี้(๑) มีการจัดตั้งหน่วยงานอย่างถูกต้องตามกฎหมาย(๒)มีการกำหนดนโยบาย และระบบคุณภาพในการบริหารจัดการองค์กรตามหลักธรรมาภิบาล(๓)มีฝ่ายบริหารจัดการเพื่ออานวยความสะดวกในการประสานงานระหว่างผู้เชี่ยวชาญในสังกัดเพื่อรวบรวมข้อคิดเห็นและจัดทาเป็นรายงานผลการประเมินเอกสารทางวิชาการรวมถึงการประสานงานกับสานักงาน(๔) มีนักวิชาการในสังกัดหรือมีเครือข่ายนักวิชาการในสังกัด ที่มีความรู้ ความเชี่ยวชาญความชานาญและประสบการณ์ตามความเชี่ยวชาญในสาขาวิชาต่าง ๆ ที่ขอขึ้นบัญชีเพื่อทาหน้าที่ในการประเมินเอกสารทางวิชาการ(๕)นักวิชาการในสังกัด ต้องมีวุฒิการศึกษา ความรู้ ความเชี่ยวชาญ ความชานาญหรือประสบการณ์ตามข้อ ๔ (๒) และข้อ ๔ (๓)ส่วนที่๒มาตรฐานหน้าที่ ความรับผิดชอบ และเงื่อนไขการดำเนินงานขององค์กรผู้เชี่ยวชาญหน่วยงานของรัฐ หรือองค์กรเอกชน ข้อ ๗ องค์กรผู้เชี่ยวชาญ หน่วยงานของรัฐหรือองค์กรเอกชน ต้องมีมาตรฐาน หน้าที่ความรับผิดชอบ และเงื่อนไขการดำเนินงานดังต่อไปนี้(๑)ให้ถือว่าความเห็นในการประเมินเอกสารทางวิชาการของนักวิชาการในสังกัด เป็นความเห็นขององค์กรหรือหน่วยงานนั้น(๒)ต้องรับผิดชอบต่อผลการประเมินเอกสารทางวิชาการของบุคลากรในสังกัด(๓)จัดทำบัญชีรายชื่อผู้เชี่ยวชาญสาขาต่าง ๆ ที่อยู่ในสังกัดที่ทำหน้าที่เป็นผู้เชี่ยวชาญหรือคณะผู้เชี่ยวชาญเพื่อประเมินเอกสารทางวิชาการ(๔)ประสานและกำหนดผู้เชี่ยวชาญหรือคณะผู้เชี่ยวชาญภายในสังกัด เพื่อประเมินเอกสารทางวิชาการรวบรวมข้อคิดเห็น และจัดทำรายงานผลการประเมินเอกสารทางวิชาการ และส่งมอบให้สำนักงานภายในระยะเวลาที่กำหนดรวมทั้งประสานงานกับสำนักงานในกรณีที่มีข้อสงสัยหรือปัญหาเกี่ยวกับการประเมินเอกสารทางวิชาการ(๕)ปฏิบัติตามหลักเกณฑ์ วิธีการ และเงื่อนไขการประเมินเอกสารทางวิชาการ ตามที่สำนักงานกำหนด(๖)มีความเป็นกลางไม่มีส่วนได้ส่วนเสีย หรือมีความสัมพันธ์ทั้งโดยทางตรง หรือทางอ้อมกับองค์กรหน่วยงาน หรือผู้ประกอบการในเรื่องที่พิจารณา(๗)แสดงความไม่มีส่วนได้ส่วนเสียหรือความเกี่ยวข้องกับผู้ยื่นคำขอประเมินเอกสารทางวิชาการทุกครั้งที่ทำการประเมิน ทั้งนี้หากผู้เชี่ยวชาญเคยทำหน้าที่ หรือเป็นที่ปรึกษาหรือให้บริการแก่ผู้ยื่นคำขอประเมินเอกสารทางวิชาการองค์กรผู้เชี่ยวชาญ หน่วยงานของรัฐหรือองค์กรเอกชนดังกล่าวต้องไม่ประเมินเอกสารทางวิชาการของผู้ยื่นคำขอประเมินรายนั้นและแจ้งให้สำนักงานทราบพร้อมทั้งส่งเอกสารทางวิชาการและเอกสารที่เกี่ยวข้องกับการประเมินทั้งหมดคืนให้สำนักงาน(๘)รักษาความลับของข้อมูลที่ได้รับ และให้ผู้เชี่ยวชาญหรือคณะผู้เชี่ยวชาญภายในสังกัดลงนามเพื่อแสดงเจตจำนงในการรักษาความลับและต้องไม่เปิดเผยข้อมูลใด ๆที่เกี่ยวข้องกับการประเมินเอกสารทางวิชาการให้แก่บุคคลที่สาม(๙)จัดให้มีหลักฐานที่แสดงให้เห็นว่ามีระบบคุณภาพในการกำกับดูแลการบริหารจัดการองค์กรหมวด๓การขึ้นบัญชีการแก้ไขเปลี่ยนแปลง การยกเลิก และการเพิกถอนการขึ้นบัญชี ส่วนที่๑การขึ้นบัญชี ข้อ ๘ ผู้เชี่ยวชาญ องค์กรผู้เชี่ยวชาญ หน่วยงานของรัฐหรือองค์กรเอกชน ที่ประสงค์จะขอขึ้นบัญชีกับสำนักงาน ให้ยื่นคำขอตามแบบที่เลขาธิการประกาศกำหนดข้อ ๙ ให้เลขาธิการประกาศการขึ้นบัญชีผู้เชี่ยวชาญองค์กรผู้เชี่ยวชาญ หน่วยงานของรัฐหรือองค์กรเอกชน เพื่อทำหน้าที่ในการประเมินเอกสารทางวิชาการของผลิตภัณฑ์เครื่องสำอางเมื่อปรากฏว่าผู้ยื่นคำขอมีคุณสมบัติ มาตรฐาน หน้าที่ ความรับผิดชอบ และเงื่อนไขการดำเนินงานตามหมวด๑ หรือหมวด ๒ แล้วแต่กรณีบัญชีผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชน ตามวรรคหนึ่งให้ใช้ได้ถึงวันที่๓๑ ธันวาคมของปีที่ห้านับแต่วันที่ได้รับการขึ้นบัญชีไว้ หากประสงค์จะขึ้นบัญชีดังกล่าวใหม่ให้ยื่นคำขอขึ้นบัญชีภายในเก้าสิบวันก่อนวันสิ้นอายุ เมื่อได้ยื่นคำขอดังกล่าวแล้วให้ถือว่าบัญชีดังกล่าวยังใช้ต่อไปได้จนกว่าเลขาธิการจะไม่ขึ้นบัญชีส่วนที่๒การแก้ไขเปลี่ยนแปลง ข้อ ๑๐ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่ประสงค์จะขอแก้ไขเปลี่ยนแปลงข้อมูลที่ได้ขึ้นบัญชีไว้หรือการแก้ไขเปลี่ยนแปลงสาขาความเชี่ยวชาญให้ยื่นคำขอการแก้ไขเปลี่ยนแปลงข้อมูลที่ขึ้นบัญชีตามแบบที่เลขาธิการประกาศกำหนดตามแต่กรณีให้เลขาธิการประกาศการขึ้นบัญชีผู้เชี่ยวชาญองค์กรผู้เชี่ยวชาญ หน่วยงานของรัฐหรือองค์กรเอกชนตามวรรคหนึ่งเมื่อปรากฏว่าผู้ยื่นคำขอมีคุณสมบัติ มาตรฐาน หน้าที่ ความรับผิดชอบและเงื่อนไขการดำเนินงานตามหมวด ๑ หรือหมวด ๒ แล้วแต่กรณีข้อ ๑๑ให้เลขาธิการมีอำนาจแก้ไขรายละเอียดการขึ้นบัญชีในกรณีตรวจพบว่าสาขาไม่ตรงตามที่ได้รับการขึ้นบัญชีไว้ เช่นกรณีผู้เชี่ยวชาญในองค์กรหรือหน่วยงานมีการโยกย้ายหรือลาออกจากองค์กรหรือหน่วยงานหรือคุณวุฒิหรือสาขาความเชี่ยวชาญมีการเปลี่ยนแปลงทั้งนี้ให้เลขาธิการประกาศการขึ้นบัญชีผู้เชี่ยวชาญ องค์กรผู้เชี่ยวชาญ หน่วยงานของรัฐหรือองค์กรเอกชนที่มีการแก้ไขเปลี่ยนแปลงตามวรรคหนึ่งด้วยส่วนที่๓การยกเลิก ข้อ ๑๒ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่ประสงค์จะขอยกเลิกการขึ้นบัญชีเป็นผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชนให้มีหนังสือแจ้งให้สำนักงานทราบล่วงหน้าไม่น้อยกว่าสี่สิบห้าวันทั้งนี้ต้องจัดทำรายงานผลการประเมินเอกสารทางวิชาการให้แล้วเสร็จ และส่งมอบให้สำนักงานก่อนวันที่มีผลการยกเลิกการขึ้นบัญชีตามวรรคหนึ่งเป็นระยะเวลาไม่น้อยกว่าสิบห้าวันข้อ ๑๓ให้เลขาธิการประกาศการยกเลิกการขึ้นบัญชีเป็นผู้เชี่ยวชาญองค์กรผู้เชี่ยวชาญหน่วยงานของรัฐ หรือองค์กรเอกชนด้วย ทั้งนี้ผลของการยกเลิกการขึ้นบัญชีจะไม่มีผลกระทบต่อการกระทำใด ๆ ที่ได้ดำเนินการไปแล้วที่ถูกต้องตามหลักวิชาการ ทั้งนี้ให้อยู่ในการพิจารณาของเลขาธิการส่วนที่๔การเพิกถอน ข้อ ๑๔ให้เลขาธิการมีอำนาจเพิกถอนการขึ้นบัญชีดังนี้(๑)ขาดคุณสมบัติตามข้อ ๔ หรือข้อ ๖ หรือไม่ปฏิบัติตามมาตรฐาน หน้าที่ ความรับผิดชอบและเงื่อนไขการดำเนินงานตามข้อ๕ และข้อ ๗(๒)จงใจยื่นเอกสารอันเป็นเท็จ ซึ่งเอกสารเท็จดังกล่าวนั้นมีส่วนสำคัญที่สำนักงานใช้ในการพิจารณารับขึ้นบัญชีเป็นผู้เชี่ยวชาญหรือสาขาความเชี่ยวชาญแล้วแต่กรณี(๓)องค์กรผู้เชี่ยวชาญ หน่วยงานของรัฐ หรือองค์กรเอกชน ที่เลิก ถูกยกเลิก หรือถูกยุบหน่วยงานหรือองค์กรข้อ ๑๕ให้เลขาธิการประกาศการเพิกถอนการขึ้นบัญชีผู้เชี่ยวชาญองค์กรผู้เชี่ยวชาญหน่วยงานของรัฐ หรือองค์กรเอกชนด้วย ทั้งนี้ผลของการเพิกถอนการขึ้นบัญชีจะไม่มีผลกระทบต่อการกระทำใด ๆ ที่ผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชนได้ดำเนินการไปแล้วที่ถูกต้องตามหลักวิชาการทั้งนี้ให้อยู่ในการพิจารณาของเลขาธิการข้อ ๑๖ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่ถูกเพิกถอนออกจากการขึ้นบัญชีตามข้อ ๑๔ (๑)และข้อ ๑๔ (๓) จะขอขึ้นบัญชีอีกไม่ได้ จนกว่าเวลาจะพ้นไปแล้วไม่น้อยกว่าสองปีนับแต่วันที่ถูกเพิกถอนการขึ้นบัญชีโดยต้องผ่านการตรวจประเมินคุณสมบัติและความโปร่งใส เป็นกลาง และการรักษาความลับข้อ ๑๗ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่ถูกเพิกถอนออกจากการขึ้นบัญชีตามข้อ ๑๔ (๒)จะขอขึ้นบัญชีใหม่อีกไม่ได้หมวด๔การอุทธรณ์ ข้อ ๑๘ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่เลขาธิการไม่ขึ้นบัญชี ไม่ต่ออายุหรือถูกเพิกถอนออกจากการขึ้นบัญชีตามข้อ ๑๔ มีสิทธิอุทธรณ์ต่อเลขาธิการได้ภายในสิบห้าวันนับแต่วันที่ได้รับแจ้งคำสั่งดังกล่าวให้เลขาธิการแต่งตั้งคณะทำงานพิจารณาอุทธรณ์เพื่อทำหน้าที่พิจารณาคำอุทธรณ์เมื่อได้รับคำอุทธรณ์ตามวรรคหนึ่งให้เลขาธิการรายงานความเห็นพร้อมเหตุผลไปยังปลัดกระทรวงสาธารณสุขผู้มีอำนาจพิจารณาอุทธรณ์ภายในสามสิบวันนับแต่วันที่ได้รับคำอุทธรณ์ให้ปลัดกระทรวงสาธารณสุขพิจารณาให้แล้วเสร็จ ภายในสามสิบวันนับแต่วันที่ตนได้รับรายงานถ้ามีเหตุจำเป็นไม่อาจพิจารณาให้แล้วเสร็จภายในระยะเวลาดังกล่าวให้ปลัดกระทรวงสาธารณสุขมีหนังสือแจ้งให้ผู้อุทธรณ์ทราบก่อนครบกำหนดเวลาดังกล่าวในระหว่างการอุทธรณ์เลขาธิการอาจพิจารณาให้ผู้เชี่ยวชาญ องค์กรผู้เชี่ยวชาญ หน่วยงานของรัฐหรือองค์กรเอกชนดำเนินการต่อไปได้หมวด๕ค่าใช้จ่าย ข้อ ๑๙ค่าใช้จ่ายที่เกี่ยวข้องกับการดำเนินการตามประกาศนี้ให้เป็นไปตามบัญชีแนบท้ายประกาศกระทรวงสาธารณสุข ว่าด้วยเรื่องค่าขึ้นบัญชีที่จะจัดเก็บจากผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชนทั้งในประเทศและต่างประเทศที่ทำหน้าที่ในการประเมินเอกสารทางวิชาการ หรือการตรวจสถานประกอบการของผลิตภัณฑ์เครื่องสำอางหมวด๖ความจำเป็นและเพื่อประโยชน์ในการเร่งรัดกระบวนการพิจารณาอนุญาต ข้อ ๒๐ในกรณีมีความจำเป็นและเพื่อประโยชน์ในการเร่งรัดกระบวนการพิจารณาอนุญาตที่ต้องอาศัยผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชนทั้งในประเทศและต่างประเทศที่มีหน้าที่หรือความเชี่ยวชาญโดยเฉพาะอย่างหนึ่งอย่างใดเกี่ยวกับการประเมินเอกสารทางวิชาการการตรวจสถานประกอบการ ประกอบกับหากการพิจารณาเพื่อขึ้นบัญชีตามประกาศนี้จะมีผลให้กระบวนการพิจารณาอนุญาตไม่เป็นตามระยะเวลาที่ระบุไว้ในคู่มือสำหรับประชาชนด้วยแล้วให้เลขาธิการมีอำนาจประกาศการขึ้นบัญชีให้ผู้เชี่ยวชาญองค์กรผู้เชี่ยวชาญ หน่วยงานของรัฐหรือองค์กรเอกชนทั้งในประเทศและต่างประเทศตามวรรคหนึ่งเป็นผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชนตามประกาศนี้โดยให้ยกเว้นการพิจารณาหรือดำเนินการตามประกาศนี้ได้ ไม่ว่าทั้งหมดหรือบางส่วนทั้งนี้ในการประกาศการขึ้นบัญชีตามวรรคสอง ให้แจ้งเหตุผลความจำเป็น ประโยชน์ในการเร่งรัดหรือผลกระทบต่อกระบวนการพิจารณาอนุญาตรวมถึงหน้าที่หรือความเชี่ยวชาญโดยเฉพาะของผู้เชี่ยวชาญหน่วยงานหรือองค์กรที่ขึ้นบัญชีไว้ด้วยบทเฉพาะกาล ข้อ ๒๑ให้ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชนที่ได้รับการแต่งตั้งจากสำนักงาน หรือได้รับการขึ้นบัญชีไว้กับสำนักงานก่อนวันที่ประกาศนี้ใช้บังคับให้ยังคงใช้ได้ต่อไปไม่เกินห้าปีนับแต่วันที่ประกาศนี้บังคับใช้ประกาศณ วันที่ ๒๖ กันยายน พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุขปวันวิทย์/จัดทำ๑๙มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๙๑ ง/หน้า ๓๑/๑๙พฤศจิกายน ๒๕๖๑